Seal Of Prophets Ayat
جو چیزیں بدیہی ہوتی ہیں قرآن انھیں بیان نہیں کرتا۔ ختم نبوت کے ذکر کی ضرورت نہیں تھی۔ انبیا جس مقصد کے لیے آتے ہیں وہ رسول اللہ کے ساتھ مکمل ہو چکا تھا۔ اس کی حفاظت کا ذمہ خدا نے لے لیا تھا۔ دوسری طرف خدا کا طریقہ یہ رہا کہ ہر آنے والے نبی کی آمد کی خبر پہلے دی جاتی تھی۔ قرآن اور رسول کی طرف سے کسی آنے والے کی خبر نہیں دی جا رہی تھی۔ یہ سب یہ بتانے کے لیے کافی تھا کہ اب کوئی نبی نہیں آنے والا۔ انبیا کا سلسلہ جاری کرنا ایسی کوئی ذمہ داری نہیں تھی کو خدا نے اپنے اوپر لی ہو جسے پورا کرنا خدا کے لیے ضروری تھا ۔ یہ خدا کی عنایت تھی کہ وہ نبی بھیج دیتا تھا۔ اگر بغیر اعلان کے بھی خدا انبیا کا سلسلہ روک دیتا تو اس سے مطالبہ نہیں کیا جا سکتا تھا کہ نبی بھیجے۔ مگر یہ بھی اس کی عنایت تھی کہ اس نے ہمیں اس آزمایش سے بھی بچا لیا اور بتا دیا کہ نبی نہیں آئیں گے۔ عقائد کا معاملہ نازک ہوتا ہے اس لیے اسے قطعی ذرائع کے ذریعے ہی سے پیش کیا جاتا ہے۔